cyanic-selkie/wikianc huggingface dataset:
১৬৭৫
১৬৭৫ গ্রেগরীয় বর্ষপঞ্জির একটি সাধারণ বছর।
ভারতের উপরাষ্ট্রপতি নির্বাচন, ১৯৭৪
১৯৭৪ সালের ভারতীয় উপরাষ্ট্রপতি নির্বাচন ২৭ আগস্ট ২৯৭৪ তারিখে অনুষ্ঠিত হয়। বসপ্পা ধনপ্পা জত্তী তার প্রতিপক্ষ, নিরাল এনেম হোরোকে পরাজিত করে ভারতের পঞ্চম উপরাষ্ট্রপতি হন।
হাবিব ফিদা আলী
হাবিব ফিদা আলী ( উর্দু : حبیب فدا علی, জানুয়ারী ৭, ২০১৭) পাকিস্তানের অন্যতম বিশিষ্ট স্থপতি ছিলেন, আধুনিকতাবাদী ঐতিহ্য নিয়ে কাজ করেছিলেন।
জীবনের প্রথমার্ধ
ফিদা আলি করাচিতে জন্মগ্রহণ করেছিলেন এবং সেখানকার সেন্ট প্যাট্রিকের প্রাথমিক বিদ্যালয়ে পড়াশোনা করেছিলেন। ১৯৫২ সালে লাহোরের আইচিসন কলেজের বোর্ডার হিসাবে ছিলেন। এরপরে তিনি লন্ডনের আর্কিটেকচারাল অ্যাসোসিয়েশন স্কুল অফ আর্কিটেকচারে ভর্তি হয়ে প্রথম পাকিস্তানি ছাত্র হয়েছিলেন, সেখান থেকে ১৯৬২ সালে তিনি স্নাতক ডিগ্রিধারী হন। তিনি করাচিতে উইলিয়াম পেরির স্থাপত্যচর্চায় যোগদানের জন্য ১৯৬৩ সালে পাকিস্তানে ফিরে এসে ১৯৬৫ সালে নিজস্ব অনুশীলন প্রতিষ্ঠা করেন।
পেশা
হাবিব ফিদা আলী নিম্নলিখিত ভবন এবং স্থাপত্য প্রকল্পে কাজ করেছেন।
মরণ
হাবিব ফিদা আলী ২০১৭ সালের ৭ জানুয়ারী মৃত্যুবরণ করে। মৃত্যুর কারণ মস্তিষ্কের রক্তক্ষরণ বলে জানা গেছে।
আলেক্সেই আলেক্সেভিচ আব্রিকোসোভ
আলেক্সেই আলেক্সেভিচ আব্রিকোসোভ (২৫ জুন, ১৯২৮ - ২৯ মার্চ, ২০১৭) একজন সোভিয়েত এবং রাশিয়ান তাত্ত্বিক পদার্থবিজ্ঞানী যার প্রধান অবদান কনডেন্সড ম্যাটার ফিজিক্সে। তিনি ২০০৩ সালে পদার্থবিজ্ঞানে নোবেল পুরস্কার লাভ করেন।
জীবনী
আব্রিকোসোভ ১৯২৮ সালের ২৫ জুন মস্কোতে জন্মগ্রহণ করেন। তিনি ১৯৪৮ সালে মস্কো স্টেট ইউনিভার্সিটি থেকে গ্র্যাজুয়েট হন। ১৯৪৮ থেকে ১৯৬৫ সাল পর্যন্ত ইউএসএসআর অ্যাকাডেমি অব সায়েন্সেস এর ইন্সটিটিউট ফর ফিজিক্যাল প্রবলেমস এ কর্মরত ছিলেন। তিনি এখানে ১৯৫১ সালে পিএইচডি এবং ১৯৫৫ সালে ডক্টর অব ফিজিক্যাল অ্যান্ড ম্যাথমেটিক্যাল সায়েন্সেস ডিগ্রি অর্জন করেন। তিনি ১৯৬৫ থেকে ১৯৮৮ সাল পর্যন্ত ল্যান্ডাউ ইন্সটিটিউট ফর থিওরেটিক্যাল ফিজিক্স এ কর্মরত ছিলেন। তিনি ১৯৬৫ সাল থেকে মস্কো স্টেট ইউনিভার্সিটির অধ্যাপক।
কাস্পিয়ান বাঘ
কাস্পিয়ান বাঘ বিভিন্ন নামে পরিচিত যেমন, পারস্য বাঘ, তুরানিয়ান বাঘ, মাজান্দারান বাঘ অথবা হ্যারিকেনীয়ান বাঘ । ককেশাস, ইরাক, আফগানিস্তান, তুরস্ক, মঙ্গোলিয়া, কাজাখস্তান, কিরগিজিস্তান, তাজিকিস্তান, তুর্কমেনিস্তান, ইরান ও সোভিয়েত ইউনিয়নের দক্ষিণ প্রদেশে দেখা যেত। এখন এই বাঘের অস্তিত্ব সন্দেহজনক। ১৯৫০ সালে এই বাঘকে বিলুপ্ত ঘোষণা করার পরও এই বাঘের দেখা পাওয়া গেছে বলে জানা যায় । বিশেষত তুরস্কদেশে ১৯৯০ সালে অবধি এই বাঘের শিকার হয়েছে বলে জানা যায়। সাইবেরিয়ার বাঘ ও এই বাঘের জিনবৈচিত্রে সামান্য ভিন্নতা রয়েছে। মনে করা নিকট অতীতে এই জীব সাইবেরিয়ার বাঘ থেকে স্বতন্ত্র প্রজাতি রুপে আবির্ভূত হয়েছে।
আকার
এই বাঘ আকারে সাইবেরিয়ার বাঘ এর মত বা একটু বড় ছিল।এই বাঘের স্ত্রীটির আকার ছিলো ৮১-৯৫ সে.মি.এবং পুরুষটির আকার ছিলো ৯০-১১০ সে.মি.।এই বাঘের পুরুষটির ওজন ছিলো ২০০-২৪০ কেজি এবং স্ত্রীটির ওজন ছিলো ১৭০-২১০ কেজি।
খাদ্য
অন্যান্য বাঘের মত এই বাঘও বিভিন্ন তৃণভোজী জীব শিকার করত। পশুপালনের বিপদ মনে করে এই বাঘের ব্যাপক শিকার হয়। যা এই বাঘকে বিলুপ্তির পথে ঠেলে দেয়।
জিন হ্যারিস
পার্ক জেরাল্ড জিনজ্যান জিন হ্যারিস (Zin Harris; জন্ম: ১৮ জুলাই, ১৯২৭ - মৃত্যু: ১ ডিসেম্বর, ১৯৯১) ক্যান্টারবারির ক্রাইস্টচার্চে জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন।  নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৫৫ থেকে ১৯৬৫ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারি দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন জিন হ্যারিস।
খেলোয়াড়ী জীবন
১৯৪৯-৫০ মৌসুম থেকে ১৯৬৪-৬৫ মৌসুম পর্যন্ত জিন হ্যারিসের প্রথম-শ্রেণীর খেলোয়াড়ী জীবন চলমান ছিল। ডানহাতি ব্যাটসম্যান হিসেবে রক্ষণাত্মক ঢংয়ে খেলে থাকেন। এছাড়াও দলের প্রয়োজনে আগ্রাসী ভূমিকায় অগ্রসর হতেন জিন হ্যারিস।
সর্বমোট আঠারো ইনিংসে অংশ নিয়ে মাত্র দুইবার অর্ধ-শতরানের সন্ধান পেয়েছেন। উভয়টিই ১৯৬১-৬২ মৌসুমে দক্ষিণ আফ্রিকা গমনে লাভ করেছিলেন। ডারবানে সিরিজের প্রথম টেস্টে ৭৪ ও কেপটাউনে সিরিজের তৃতীয় টেস্টে ১০১ রানের সেঞ্চুরি পান।
ব্যক্তিগত জীবন
১ ডিসেম্বর, ১৯৯১ তারিখে ৬৪ বছর বয়সে ক্যান্টারবারির ক্রাইস্টচার্চ এলাকায় জিন হ্যারিসের দেহাবসান ঘটে। ব্যক্তিগত জীবনে বিবাহিত ছিলেন তিনি। জিন হ্যারিসের দুই পুত্র প্রথম-শ্রেণীর ক্রিকেটে খেলায় অংশ নিয়েছেন। তন্মধ্যে, ক্রিস হ্যারিস নিউজিল্যান্ডের পক্ষে প্রতিনিধিত্ব করেছেন। অন্যদিকে, বেন হ্যারিস ক্যান্টারবারি ও ওতাগোর পক্ষে খেলেছেন।
সাবিত্রী (মিষ্টি)
সাবিত্রী হলো বাংলাদেশের দক্ষিণাঞ্চলের মেহেরপুর জেলার ঐতিহ্যবাহী একটি মিষ্টি। দুধের চাঁছি হতে উৎপন্ন এই মিষ্টিতে অন্যান্য বাংলাদেশী মিষ্টির মতো বেশি পরিমাণে রস না থাকলেও ভেতরে রসালো হয়। সাবিত্রী মিষ্টির একটি অন্যতম বৈশিষ্ট্য হলো স্বাভাবিক তাপমাত্রায়ও এর স্বাদ দীর্ঘদিন ধরে অটুট থাকে।
ইতিহাস
প্রায় দেড় শতাধিক বছর পূর্বে ১৮৬১ সালে ব্রিটিশ রাজত্বকালে মেহেরপুর শহরের জনৈক বাসুদেব, সাবিত্রী নামক এ মিষ্টি তৈরি করেন। খড়, টালি ও টিন দিয়ে নির্মিত তাঁর বাড়ির একাংশে মিষ্টির দোকানে তৈরি করেন এ মিষ্টি। সে অঞ্চলের জমিদার সুরেন বোসের জমিদার বাড়ির সিংহ ফটকের সামনে অবস্থিত ছিল বাসুদেবের সাবিত্রী এবং রসকদম্বের দোকান। জমিদার বাড়ির অতিথিদের সাবিত্রী আর রসকদম্ব দিয়ে আপ্যায়ন করা হতো। বর্তমানে দোকানের সে স্থানটিতে 'বাসুদেব গ্র্যান্ড সন্স' নামের মিষ্টির দোকান পরিচালনা করছেন প্রয়াত বাসুদেবের দুই নাতি বিকাশ কুমার সাহা ও অনন্ত কুমার সাহা। তাছাড়া এই মিষ্টি তৈরিতে বংশপরম্পরায় বাসুদেবের বংশধরদের ছাড়া বাইরের কাউকে নিয়োগ দেওয়া হয় না।
প্রণালী
দুধ তথা দুধের চাঁছি আর চিনিই মূলত এই মিষ্টি তৈরির প্রধান উপকরণ। সাধারণত এক কেজি দুধ থেকে ৬-৮টা সাবিত্রী তৈরি করা যায়। এক্ষেত্রে গুরুত্বপূর্ণ বিষয় হচ্ছে দুধ চুলায় জ্বাল দেওয়া। নির্দিষ্ট সময়ব্যাপী নির্ধারিত তাপে চুলায় সুচারুভাবে জ্বাল দিতে হয়।
ভৌগোলিক স্বীকৃতি
মেহেরপুর ভিত্তিক মিষ্টি সাবিত্রীর জন্য পেটেন্ট, ডিজাইন ও ট্রেডমার্কস অধিদপ্তরের কাছে একটি আবেদন জমা করা হয়েছে। মেহেরপুরের ঐতিহ্য এই সাবিত্রী মিষ্টিকে সম্প্রতি ভৌগোলিক স্বীকৃতি দিতে উদ্যোগ গ্রহণ করছে পেটেন্ট, ডিজাইন ও ট্রেডমার্কস অধিদপ্তর।
শেখ আব্দুল্লাহ
আরো দেখুন
কাশ্মীরের ইতিহাস
মহাশূন্যে যাত্রার ইতিহাস
মহাশূন্যে যাত্রা শুরু হয়েছে বিংশ শতাব্দীতে কন্‌স্তান্তিন ৎসিওলকোভ্‌স্কি এবং রবার্ট এইচ গডার্ডের তাত্ত্বিক ও ব্যবহারিক পর্যায়য়ে অতুলনীয় অবদানের মাধ্যমে। সোভিয়েত ইউনিয়ন সর্বপ্রথম কৃত্রিম উপগ্রহ উৎক্ষেপণ করে এবং সর্বপ্রথম পুরুষ ও নারীকে মহাকাশে পাঠায়। ফলে রাষ্ট্রটি দ্বিতীয় বিশ্বযুদ্ধের পরবর্তীতে স্পেস রেস-এ এগিয়ে ছিল। কিন্তু ১৯৬০ দশকে যুক্তরাষ্ট্র প্রতিদ্বন্দ্বী সোভিয়েতের সমতুল্য ও পরবর্তীতে ১৯৬৯ সালে চাঁদে প্রথম মানুষ পাঠিয়ে জয়ী হয়। একই সময়ে ফ্রান্স, যুক্তরাজ্য, জাপান ও চীন সীমিত উৎক্ষেপণ ক্ষমতা অর্জন করছিল।
স্পেস রেস-এর পরবর্তীতে মহাকাশ যাত্রার অন্যতম বৈশিষ্ট্য ছিল আন্তর্জাতিক সহযোগিতা, সল্পমূল্যে পৃথিবীর অক্ষ অধিগমন, এবং আন্তর্জাতিক উদ্যোগের বিস্তৃতি। আন্তগ্র্রহ প্রব সৌরজগতের সকল গ্রহের সাক্ষাৎ করেছে এবং মানুষ মির এবং আইএসএস ইত্যাদি মহাকাশ স্টেশনের সাহায্যে দীর্ঘক্ষণ পৃথিবীর নিম্ন অক্ষে অবস্থান করছে। অন্যদিকে মহাকাশে কার্যরত বাণিজ্যিক বিভাগ পুনর্ব্যবহারযোগ্য রকেট বুস্টার এবং বায়ুনির্ভর যন্ত্র উৎক্ষেপণ ব্যবস্থা গড়ে তুলেছে।
পটভূমি
বিংশ শতাব্দীর প্রথম দিকে আন্তঃগ্রহ যাত্রা সম্পর্কিত বিপুল পরিমাণে বৈজ্ঞানিক পর্যালোচনা করা হয়। এটি মূলত জুল ভার্ন ও হারবার্ট জর্জ ওয়েলস এর মত লেখকের রচিত কল্পকাহিনি থেকে অনুপ্রাণিত হয়েছিলো।
মহাকাশে যাত্রার জন্য সর্বপ্রথম বাস্তবিক প্রস্তাব করেন ১৯০৩ সালে কন্‌স্তান্তিন ৎসিওলকোভ্‌স্কি তার রচিত "Исследование мировых пространств реактивными приборами" ধারণাটির মাধ্যমে। কিন্তু এই তত্ত্বীয় ধারণাটি রাশিয়ার বাইরে তেমন প্রভাবশালী ছিল না।
মহাকাশে ভ্রমণ প্রকৌশলগত দৃষ্টিকোণে সম্ভাবনাময় হয়ে ওঠে রবার্ট এইচ গডার্ডের ১৯১৯ সনে গবেষণা "A Method of Reaching Extreme Altitudes"(অতীব উচ্চতায় পৌঁছানর একটি উপায়) দ্বারা তিনি উপস্থাপন করেন যে "দে লাভাল নযেল"(দে লিসা সয্য্বেল) এর মাধ্যমে তরল জালানি নির্ভর রকেটে পর্যাপ্ত শক্তি প্রদান করলে আন্তঃগ্রহ যাত্রা সম্ভব। এই গবেষণাটি পরবর্তীতে নামকরা গবেষকগণ হের্মান ওবের্ট এবং ভের্নার ফন ব্রাউনকে গভীরভাবে প্রভাবিত করেছিল।
১৯২৯ সালে স্লোভনেস অফিসার হারমান পোটোনিক এর রচিত "মহাকাশ ভ্রমণের সমস্যা (The Problem of Space Travel'') বইটিতে সর্বপ্রথম স্পেস স্টেশনের ধারণা দেওয়া হয়।
১৯৪৪ সালের জুন মাসে ভি-২ রকেট উলম্ব উড্ডায়ন পরিক্ষায় প্রথমবার সফলভাবে মহাকাশে পৌছায়। যুদ্ধের পরে (ব্রিটিশ)অধ্যাদেশ অফিসের গবেষণা ও উন্নয়ন শাখা অপারেশন ব্যাকফায়ার পরিচালনা করেন।
১৯৪৫ সালে অক্টোবর পর্যাপ্ত ভি ২ মিসাইল এবং সংশিষ্ট উপকরণ একত্রিত করার ফলে তারা সেগুলো উত্তর জার্মানির চাক্এক্সাহাভেন এর নিকটবর্তী স্থানে তিনটি(মতান্তরে ৪টি) উৎক্ষেপণ করতে পেরেছিল। যদিও এই উৎক্ষেপণ গুলো সীমিত ছিল এবং যুক্তিগতভাবে উপ-অক্ষে পৌঁছাতে পারেনি, বাকফায়ার রকেটের উপরে বিস্তীর্ণ যান্ত্রিক প্রতিবেদন ইতিহাসে অন্যতম, যেখানে সকল সহায়ক প্রক্রিয়া, নিয়োজিত যানবাহন ও জ্বালানির গঠন অন্তর্ভুক্ত।
পরবর্তীকালে, ব্রিটিশ ইন্টারপ্ল্যানেটরি সোসাইটি মেগারক নামক মানব ধারণ ক্ষমতাসম্পন্ন ভি ২ এর একটি বড় আকৃতির সংস্করণের প্রস্তাব দেন। ১৯৪৬ সালে রচিত এই পরিকল্পনাটি ৩ বছরের উন্নয়ন প্রকল্পের মাধ্যমে ১৯৪৯ সালে টেষ্ট পাইলট এরিক ব্রাউনকে উপ- অক্ষীয় মিশনে উৎক্ষেপণ করা হয়।
মহাকাশ প্রতযোগিতা
মেগারক প্রস্তাবনার প্রায় এক শতাব্দী পরে, স্নায়ু যুদ্ধ চলাকালীন সোভিয়েত ইউনিয়ন এবং যুক্তরাষ্ট্র মনুষ্যবাহী এবং মনুষ্যবিহীন উভয় পর্যায়ই প্রকৃত কাক্ষিক উড্ডয়ন উন্নয়ন করা হয়। এই প্রতিযোগিতাটি স্পেস রেস নামকরণ করা হয়েছিল।
মনুষ্যবিহীন মহাকাশযানের সূচনা
১৯৫৭ সালের অক্টোবর মাসের ৪ তারিখে সোভিয়েত ইউনিয়ন মানবজাতির সর্বপ্রথম কৃত্রিম উপগ্রহ উৎক্ষেপণ করে।
একই সালে নভেম্বরের ৩ তারিখে সোভিয়েত ইউনিয়ন দ্বিতীয় কৃত্রিম উপগ্রহ স্পুৎনিক ২ উৎক্ষেপণ করেন। এটির সাহায্যে লাইকা নামক কুকুরকে মহাকাশে সর্বপ্রথম জীবন্ত প্রাণী হিসেবে পাঠানো হয়েছিল। ১৯৫৮ সালের ১৫ ই মে স্পুৎনিক ৩ উৎক্ষেপিত হয়। এটি ভুগা ঠনিক গবেষণার জন্য উপকরণের বিশাল সমাহার বহন করে এবং বায়ুমণ্ডলের উপরিস্তরের চাপ ও গঠন, আধনযুক্ত কণার পরিমাণ, মহাজাগতিক তরঙ্গের ফোটন ও ভারী কেন্দ্রীকা, চৌম্বক ও স্থির তড়িৎ ক্ষেত্র এবং ধূমকেতুর কণা সম্পর্কিত তথ্য প্রদান করেছিল।
কিছু ব্যর্থতার পরে যুক্তরাষ্ট্র ১৯৫৮ সালের ১লা ফব্রুয়ারি তাদের প্রথম কৃত্রিম গ্রহ এক্সপ্লোরার ১ সফলভাবে উৎক্ষেপণ করে। এটি বৈজ্ঞানিক উপকরণ বহন করেছিল এবং পরিকল্পিত ভ্যান অ্যালেন রেডিয়েশন বেল্ট সনাক্ত করেছিল।
স্পুৎনিক ১ সম্পর্কিত সে সময়ে যুক্তরাষ্ট্রের জনগণের আতঙ্ক স্পুৎনিক ক্রাইসিস নামে পরিচিত।
১৯৫৯ সালে, নাসা এক ব্যক্তি বিশেষের জন্য ক্যাপসুল পাঠাতে প্রজেক্ট মার্কারি এর সূচনা করে এবং সাতটি মহাকাশচারীর একটি সৈন্যদল নির্বাচন করে। এটি মার্কারি সেভেন নামে পরিচিত।
মহাকাশে প্রথম মানব
১৯৬১ সালে প্রথম কসমনট(মহাকাশচারীর রাশিয়ান শব্দ) ইউরি গাগারিনকে মহাকাশে পাঠানোর মধ্য দিয়ে মনুষ্যবাহী মহাকাশ যাত্রার সূচনা হয়। এটি সোভিয়েত ভস্টক প্রোগ্রামের অংশ ছিল। গাগারিনের উড্ডয়নটি ১০৮ মিনিট দীর্ঘ ছিল এবং পৃথিবীকে একবার প্রদক্ষিণ করেছিল।
১৯৬১ সালে ৫ ই মে যুক্তরাষ্ট্র নিজেদের প্রথম উপ- অক্ষীয় মার্কারি মহাকাশচারী আলান শেফার্ডকে ফ্রিডম ৬ ক্যাপসুলের মাধ্যমে মহাকাশে পাঠানো হয়। যুক্তরাষ্ট্রের জনগণ মহাকাশে সোভিয়েত ইউনিয়নের বিস্তার ও প্রধান ভূমিকায় ক্রমবর্ধমান রূপে আতঙ্কিত ও সচেতন হয়েছিল। এজন্য ২৫ শে মে রাষ্ট্রপতি জন এফ. কেনেডি ১৯৭০ সালের আগে মানুষকে ছাদে পাঠানোর ঘোষণা দেন। এতে তিনজন ব্যক্তি সম্পন্ন অ্যাপোলো প্রোগ্রাম এর সূচনা হয়।
মহাকাশে প্রথম নারী
মহাকাশের প্রথম নারী ভ্যালেন্টিনা তেরেস্কোভা ছিলেন। তিনি সোভিয়েত মিশন ভস্টক ৬ এর মাধ্যমে ১৯৬৩ সালের ১৬ ই জুন অক্ষে পৌঁছান। সোভিয়েত মহাকাশযানের প্রধান নকশা প্রণয়নকারি সার্জেয় করয়লভ একটি নারী মহাকাশচারী নিযুক্ত করার এবং ভস্টক ৫/৬ এ একই সময়ে নারীকে উৎক্ষেপণের ধারণা দেন। যদিও, তার পরিকল্পনার পরিবর্তন করে ভস্টক ৫ এ একজন পুরুষ এবং পরবর্তীতে তেরেস্কভাকে পাঠানো হয়। তেরিকোভার উড্ডয়নের সময় রাষ্ট্রপতি কুর্সচেভ ব্যক্তিগতভাবে তার সাথে কথা বলেন।
১৯৬৩ সালের নভে্বরের ৩ তারিখে তেরেস্কিভা একজন মহাকাশচারী আন্ড্রিয়ান নিকোলায়েভকে বিবাহ করেন; যিনি ভস্টক ৩ এর মাধ্যমে যাত্রা করছেন। ১৯৬৪ সালের ৮ই জুন, তিনি দুই মহাকাশচারী দ্বারা ধারণকৃত সর্বপ্রথম সন্তানের জন্মদান করেন। ১৯৮২ সালে তাদের বিবাহ বিচ্ছেদ ঘটে এবং পরবর্তীতে তেরেস্কোভা সোভিয়েত ইউনিয়নের কমিউনিস্ট পার্টির প্রভাবশালী সদস্য হন।
বিমানচালক সয়েভতলানা স্যাভিটিস্কেয়া দ্বিতীয় নারী মহাকাশচারী ছিলেন। তিনি ১৯৮২ সালের ১৮ ই আগস্ট সয়োজ টি -৭ যানে যাত্রা করেছিলেন।
১৯৮৩ সালের ১৮ই জুনে স্পেস শাটল এসটিএস-৭ যাত্রা করে স্যালি রাইড যুক্তরাষ্ট্রের প্রথম মহাকাশচারী হন। ১৯৮০-এর দশকে নারী মহাকাশচারী একটি সাধারণ বিষয় হয়ে অঠে।
প্রতিযোগিতার অগ্রগায়ন
জেমিনি এবং -***অয়পোলো* পরিকল্পনা ঘোষিত হলে khurshchev আরও মহাকাশের আরও বৃহতাংশ অর্জনের জন্য করলিয়ভ-এর উপর চাপ প্রয়োগ করেন। তাকে মানবীয় সয়োজ মহাকাশযান তৈরি করতে দেওয়ার পরিবর্তে ভস্টক ক্যাপ্সুলের পরিবর্তন করিয়ে জোরপূর্বক দুই বা তিনজন মানুষ ধারনের উপযোগী ভস্টক তৈরি করানো হয়েছিল;পরিবর্তিত ভস্টকের নামকরণ করা হয় Voskhod(ভস্খড)। ভস্খডের কেবলমাত্র দুইটি উৎক্ষেপণ করা হয়েছিল। ভস্খড ১ তিনজন যাত্রীবাহী প্রথম মহাকাশযান ছিল, যার আকার ও ওজনের সীমাবদ্ধতার জন্য যাত্রীরা স্পেস স্যুট(মহাকাশযাত্রায় ব্যাবহারের উপযোগী বিশেষ ধরনের পোশাক) পরতে পারেনি। ১৯৬৫ সালের ৮ই মার্চ ভস্খড ২ থেকে বের হয়ে আলেক্সি লেওনভ সর্বপ্রথম মহাকাশে পদাচারন করেন। জেমিনি মিশনের প্রারম্ভ নাসার পরিকল্পনার ১ বছর পরে হয়েছিল। কিন্তু ১৯৬৫-১৯৬৬ সালে বিস্তারভাবে সফল দশটি উৎক্ষেপণ করা হয়।
সোভিয়েত ইউনিয়ন সমসাময়ীক কোনো ""মনুষ্যসম্রিদ্ধ"" উড্ডয়ন করেনি বরং কেনেডির ঘোষিত অভ্যন্তরীণ চন্দ্র প্রতিযোগিতা গপনভাবে গ্রহণ করে। এজন্য তারা চন্দ্রের অক্ষ এবং অবতরণের জন্য সয়োজ-এর বিভিন্ন পর্যায় নকশা করে। তারা এন ১ তৈরির প্রচেষ্টা চালিয়েছিল, যা যুক্তরাষ্ট্রের স্যাটার্ন ভ এর ন্যায় মনুষ্যসমৃদ্ধ ও চাঁদে পৌঁছানর ক্ষমতাসম্পন্ন বৃহৎ উৎক্ষেপণ যান।
দুইটি দেশই তাদের সদ্য তৈরিকৃত মহাকাশযান মানুষের সাথে উড্ডয়নের জন্য ব্যাস্ত ছিল। আর এই প্রতিযোগিতার তীব্রতা প্রকাশ পায় ১৯৬৭ সালের শুরুতে, যখন যাত্রীরা দুর্ঘটনার সম্মুখীন হয়। জানুয়ারির ২৭ তারিখে, পরিকল্পিত উড্ডয়নের প্রায় ১ মাস পূর্বে ভূমিতে পরীক্ষার সময় সকল যাত্রী, অর্থাৎ "গাস" গ্রিমসন, এড হোয়াইট, এবং রজার শ্যাফ্ফে‌ কুঠরিতে অগ্নিকান্ডের ফলে শ্বাসরূদ্ধ হয়ে মারা যান। এপ্রিলের ২৪ তারিখে ভূমিতে পরীক্ষালব্ধ সময়ে, সয়োজ ১ এ বৈদ্যুতিক এবং নিয়ন্ত্রণ ব্যবস্থা ত্রুটিপূর্ণ হওয়ায় মিশন সংক্ষেপিত হয় এবং একজন চালক, ভ্লাদিমির কোমারোভ অবতরণের সময় পেঁচিয়ে যায় ও ভূমি সংঘর্ষে মৃত্যুবরণ করেন। এ দুটি দুর্ঘটনাই হয়েছিল মহাকাশযানের নকশা সংক্রান্ত ত্রুটি কারণে, যেগুলো মানুষ্যসমৃদ্ধ উড্ডয়নের  পুনরারম্ভ করার পূর্বে সঠিক করা হয়।
১৯৬৯ সালে ২০ই জুলাই অ্যাপোলো ১১ এর চাঁদে অবতরণের মাধ্যমে যুক্তরাষ্ট্র সফলভাবে রাষ্ট্রপতি কেনেডির উদ্দেশ্য পূরণ করে। সর্বপ্রথম নীল আর্মস্ট্রং এবং বাজ আল্ড্রিন চাঁদে পদার্পণ করেন। ১৯৭২ সাল পর্যন্ত এরূপ ৬টি সফল অবতরণ হয়েছিল এবং কেবলমাত্র অ্যাপোলো ১৩ ব্যর্থ হয়েছিল।
১৯৬৯ সাল থেকে ১৯৭২ সাল পর্যন্ত এন-১ রকেটটি ৪টি বিধ্বংসী মনুষ্যবিহীন উৎক্ষেপণে ব্যর্থতা বহন করতে হয় এবং সোভিয়েত সরকার ১৯৭৪ সালের ২৪শে জুন প্রাতিষ্ঠানিকভাবে তাদের মনুষ্যসমৃদ্ধ চন্দ্র প্রোগ্রাম স্থগিত করে যখন ভ্যালেন্টিন গ্লাশকো মহাকাশযান নকশাকারদের জেনারেল হিসেবে পদ্ গ্রহণ করেন।
দুটি দেশই পরবর্তীতে তুলনামূলকভাবে ছোট উড্ডয়ন প্রকল্প গ্রহণ করে। তাদের সয়োজ এবং অ্যাপোলো রকেটকে শাটল হিসেবে ব্যবহার করে স্যালিউট এবং স্কাইল্যাব নামক মনুষ্যসমৃদ্ধ মহাকাশ ল্যাবরেটরি তৈরি করা হয়েছিল। যুক্তরাষ্ট্র কেবলমাত্র স্কাইল্যাব উৎক্ষেপণ করলেও, সোভিয়েত ইউনিয়ন সর্বমোট ৭টি স্যালিউট উৎক্ষেপণ করেছিল, যার মধ্যে ৩টি গোপনভাবে অ্যাল্মায সৈন্যবাহিনী মনুষ্যসমৃদ্ধ পরিদর্শন ব্যবস্থা- এটির মধ্যে রক্ষ্ণনাত্নক ক্যানন অন্তর্ভুক্ত। মনুষ্যসমৃদ্ধ পরিদর্শন ব্যবস্থা তুলনামূলক ত্রুটিপূর্ণ কল্পনা ছিল কেননা মনুষ্যসমৃদ্ধ কৃত্রিম উপগ্রহ কম মূল্যে আরও দক্ষভাবে কাজটি করতে পারে। যুক্তরাষ্ট্রের বিমান বাহিনী ম্যান্‌ড অর্বিটাল ল্যাবরেটরি নামক একটি মনুষ্যসমৃদ্ধ পরিদর্শন ব্যবস্থা পরিকল্পনা করেছিল, যা ১৯৬৯ সালে বাতিল করা হয়। সোভিয়েত ১৯৭৮ সালে অ্যাল্মায বর্খাস্থ করেন। বিভিন্ন রাষ্ট্রের মধ্যে বৈরিতার অবসানের সময়, দুই প্রতিযোগী অ্যাপোলো সয়োজ টেস্ট প্রোজেক্ট এর দ্বারা প্রতিযোগিতার সমাপ্তি ঘোষণা করে ও হাত মেলায়। এই যন্ত্রে তাদের দুটি যান ভিড়িয়ে যাত্রীরা পরস্পর দেখা-সাক্ষাৎ করে।
নাসা
জাতীয় বিমানচালনাবিদ্যা এবং মহাকাশ প্রশাসন(নাসা) হল যুক্তরাষ্ট্রের যুক্তরাষ্ট্রীয় সরকারের বিশেষ শাখার একটি স্বাধীন সংস্থা। এটি অসামরিক মহাকাশ কার্যক্রম এবং বিমানচালনাবিদ্যা ও মহাকাশ গবেষণার জন্য দায়ী।
প্রোজেক্ট মার্কিউরি
প্রোজেক্ট মার্কিউরি হলো যুক্তরাষ্ট্রের প্রথম মনুষ্যসমৃদ্ধ মহাকাশ উড্ডয়ন প্রোগ্রাম, যা ১৯৫৮ সাল থেকে ১৯৬৩ সাল পর্যন্ত চলমান ছিল। এটির উদ্দেশ্য ছিল সোভিয়েত ইউনিয়নের পুর্বে পৃথিবীর অক্ষে মানুষকে পৌঁছানো এবং সুরক্ষিতভাবে ভূমিতে ফিরিয়ে আনা। জন গ্লেন্‌ প্রথম মার্কিন যিনি মহাকাশে গমন করেন। মার্কিউরি অ্যাট্‌লাস ৬ বাহনে করে ১৯৬২ সালের ২০ই ফেব্রুয়ারি তিনি প্রিথিবীতে আবর্তন করেন।
প্রোজেক্ট জেমিনি
প্রোজেক্ট জেমিনি নাসার পরিচালিত দ্বিতীয় মনুষ্যসমৃদ্ধ মহাকাশ উড্ডয়ন প্রোগ্রাম। প্রোগ্রামটি ১৯৬১ সাল থেকে ১৯৬৬ সাল পর্যন্ত চলমান ছিল। এই প্রোগ্রামটি মহাকাশে আশ্রয়ের জন্য পথ প্রদর্শক ছিল। ১৯৬৫ সালের ৩রা জুন জেমিনি ৪ মিশন চলাকালীন এড হোয়াইট সর্বপ্রথম যানবাহন বহির্ভুক্ত কর্মকাণ্ড(ইভিএ) সম্পাদন করেন। ১৯৬৫ সালের ১৫ই ডিসেম্বর জেমিনি ৬এ এবং ৭ সর্বপ্রথম মহাকাশে আশ্রয় অর্জন করে। ১৯৬৫ সালের ১৬ই মার্চ গেমিনি ৪ মিশনে মনুষ্যবিহীন আজেনা টার্গেট ভেহিকেল এর সাহায্যে ডকিং সম্ভব হয়। এছাড়াও জেমিনি ৪ প্রথম যুক্তরাষ্ট্রীয় মহাকাশযান ছিল যেটি মহাকাশে থাকা অবস্থায় জটিল ব্যররথতার সম্মুখীন হয়েছিল এবং যাত্রীদের জীবনের প্রতি হমকি প্রদর্শন করেছিল।
অ্যাপোলো প্রোগ্রাম
অ্যাপোলো প্রোগ্রাম নাসা দ্বারা সংগথিত তৃতীয় মনুষ্যসমৃদ্ধ মহাকাশ উড্ডয়ন প্রোগ্রাম। এই প্রোগ্রামের উদ্দেশ্য হিল চাঁদকে প্রদক্ষিণ করা এবং চাঁদের ভূপৃষ্ঠে মনুষ্যসমৃদ্ধ বাহন অবতরণ করা। এই প্রোগ্রামটির সময়কাল হলো ১৯৬৯ থেকে ১৯৭২। অ্যাপোলো ৪ মিশনে মানুষ ১৯৬৮ সালের ২১শে ডিসেম্বর প্রথমবার পৃথিবীর অক্ষ পেরিয়ে চাঁদকে আবর্তন করেছিল। ১৯৬৯ সালের ২০ই জুলাই অ্যাপোলো ১১ মশনের মাধ্যমে নীল আর্মস্ট্রং এবং বাজ আল্‌ড্রিন সর্বপ্রথম চাঁদের ভূমিতে পদাঙ্কন করেন।
স্কাইল্যাব
স্কাইল্যাব প্রোগ্রামের উদ্দেশ্য ছিল নাসার সর্বপ্রথম স্পেস স্তেশন তৈরি করা। এই প্রগ্রামটী ১৯৭৩ সালের ১৯ই মে স্যাটার্ন V রকেটের সর্বশেষ উৎক্ষেপন চিহ্নত করে। অনেক বৈজ্ঞানিক পরীক্ষা চলমান অবস্থায় করা হয়েছিল যার মধ্যে অভূতপূর্ব সৌর গবেষণা অন্তর্ভুক্ত। স্কাইল্যাব ৪ এই প্রোগ্রামের সবচেয়ে দীর্ঘকালীন মিশন যা ৮৪ দিন স্থায়ী ছিল(১৯৭৩ সালের ১৬ই নভেম্বর থেকে ১৯৭৪ সালের ৪ঠা ফেব্রুয়ারি)। এই মশনটি ২২৪৯ দিন স্থায়ী হয়েছিল। অবশেষে ১৯৭৯ সালের ১১ই জুলাই স্কাইল্যাব নিজ কক্ষপথ হতে অস্ট্রেলিয়ার উপর স্থলন হয়।
স্পেস শাটল
স্পেস রেস-এর পর মহাকাশ অনুসন্ধানের অগ্রগতি ধীরগতিসম্পন্ন হলেও অবিরাম ছিল। ১৯৮১ সালের ১২ই এপ্রিল গ্যাগারিন-এর উড্ডয়নের ২০তম বার্ষিকীতে যুক্তরাষ্ট্র সর্বপ্রথম পুনঃব্যাবহারযোগ্য মহাকাশ্যান অর্থাৎ স্পেস শাটল উৎক্ষেপণ করে। ১৯৮৮ সালের ১৫ই নভেম্বর সোভিয়েত ইউনিয়ন কেবলমাত্র ১টি বুর‍্যান ক্লাস শাটলের উড্ডয়নের মাধ্যমে নিজস্ব প্রথম পুনঃব্যবহারযোগ্য মনুষ্যবিহীন উড্ডয়ন করে স্পেস শাটলের অনুকরণ করে। প্রথম উড্ডয়নের পরবর্তীতে এটি আর ব্যবহৃত হয় নি,বরং এর বদলে সোভিয়েত ইউনিয়ন স্পেস স্টেশন তৈরি করার জন্য সয়োজ মহাকাশযানকে যাত্রীবাহী শাটেল হিসেবে ব্যবহার করতে থাকে।
১৯৮৩ সালে স্যালি রাইড সর্বপ্রথম মার্কিন নারী হিসেবে মহাকাশে যান। এইলীন কলীন্স সর্বপ্রথম নারী শাটেল চালক ছিলেন। আর ১৯৯৯ সালের জুলাই মাসে এসটিএস-৯৩ শাটল মিশনের প্রথম নারী হিসেবে। তিনি যুক্তরাষ্ট্রীয় মহাকাশযান নেতৃত্ব করেন। যুক্তরাষ্ট্র আইএসএস ও অন্যান্য উদ্দেশ্যে ব্যয়বহুল শাটল মুশন অবিরত রাখে, যা ২০১১ সালে অবসরপ্রাপ্ত হয়।
সোভিয়েত স্পেস প্রোগ্রাম
সোভিয়েত মহাকাশ কর্মসূচি হলো ১৯৩০ এর দশক থেকে ১৯৯৯ সন পর্যন্ত সোভিয়েত ইউনিয়ন  দ্বারা সংগঠিত রকেটবিদ্যা এবং মাহাকাশ অনুসন্ধান কর্মসূচি।
স্পুটনিক
১৯৫৭ সালের ৪ঠা অক্টোবর স্পুটনিক ১ পৃথিবীর সর্বপ্রথম কৃত্রিম উপগ্রহ হয়। কৃত্রিম উপগ্রহটি একটি রেডিও সংকেত প্রেরণ করে,এছাড়া কোনো সেন্সর ছিল না। স্পুটনিক ১ গবেষণা করে বিজ্ঞানীরা কৃত্রিম উপগ্রহটির আবস্থান ও বেগ পরিমাপ করএ বায়ুমন্ডলের উপরের স্তরে এটির টান(ড্র‍্যাগ) গণনা করেন। স্পুটনিক ১ ২১ দিন সম্প্রচার করে এবং ১৯৫৭ সালের ৪ঠা অক্টোবর ব্যাটারি গ্রাস হলে অবশেষে ১৯৫৮ সালের ৪ঠা জানুয়ারি কৃত্রিম উপগ্রহটি কক্ষপথ হতে পতিত হয়।
লুনা কর্মসূচি
লুনা প্রোগ্রাম হলো মনুষ্যবিহীন যন্ত্রচালিত কৃত্রিম উপগ্রহ উৎক্ষেপণের একটি ক্রমধারা যার উদ্দেশ্য ছিল চাঁদকে নিয়ে গবেষণা। এই প্রোগ্রামটি ১৯৫৯ সাল থেকে ১৯৭৬ সাল পর্যন্ত চলমান ছিল এবং ১৫টি সফল মিশন উৎক্ষেপিত হয়েছিল। এই প্রোগ্রামটি বহু কিছু সর্বপ্রথম অর্জন করে এবনহ চাঁদের রাসায়নিক গতি, অভিকর্ষজ ত্বরণ, তাপমাত্রা এবনহ বিকিরণ সম্পর্কিত তথ্য সংগ্রহ করে। লুনা ২ সর্বপ্রথম মানবনির্মিত বস্তু যেটি ১৯৬৯ সালের সেপ্টেম্বর মাসে চাঁদের ভূপৃষ্ঠের সংস্পর্শে আসে। ১৯৫৯ সালের অক্টোবর মাসে লুনা ৩ চাঁদের ভূপৃষ্ঠের সর্বপ্রথম ছবি প্রেরণ করে।
ভস্টক
ভস্টক প্রোগ্রাম হলো সোভিয়েত নাগরিকদের পৃথিবীর নিম্ন কক্ষপথে উৎক্ষেপণ ও সুরক্ষিতভাবে ফিরিয়ে আনার জন্য সর্বপ্রথম সোভিয়েত মহাকাশ উড্ডয়ন প্রজেক্ট। ১৯৬১ থেকে ১৯৭৩ পর্যন্ত এই কর্মসূচি ৬টি মনুষ্যসমৃদ্ধ মহাকাশে উড্ডয়ন পরিচালনা করে। এটি সর্বপ্রথম কর্মসূচি যেটি মানুষকে মহাকাশে পাঠাতে সক্ষম হয়েছিল। এই কর্মসূচির মাধ্যমেই ১৯৬১ সালের ১২ই এপ্রিল ইউরি গ্যাগারিন সর্বপ্রথম মহাকাশে যান। ঘারম্যান টিটভ সর্বপ্রথম মানুষ ছিলেন যিনি ভস্টক ২ যানে ১৯৬১ সালের ৭ই আগস্ট একটি পুর্ণদিবস কক্ষিপথে থাকেন। ১৯৬৩ সালের ১৬ই জুন ভস্টক-৬ মিশনে ভেলেন্টিনা তেরেস্কোভা মহাকাশে গমনকারী সর্বপ্রথম নারী হিসেবে পরিচিত হন।
ভস্খড
ভস্খড কর্মসূচি ১৯৬৪ সালে আরম্ভ হয় এবং এটি দুইজন মনুষ্যসমৃদ্ধ উড্ডয়ন ছিল। ১৯৬৬ সালে সয়োজ কর্মসূচি কর্তৃক এতি বাতিল করে দেওয়া হয়। ১৯৬৪ সালের ১২ই অক্টোবর ভস্খড ১ উৎক্ষেপিত হয় এবং এটি একাধিক যাত্রী বিশিষ্ট মনুষ্যসোমৃদ্ধ বাহন। আলেক্সেই লেওনভ ১৯৬৭ সালের ১৮ই মার্চ ভস্খড ২ এর যাত্রী হিসেবে সর্বপ্রথম মহাকাশে পদাচারণ করেন।
স্যালিউট
স্যালিউট প্রোগ্রাম সোভিয়েত ইউনিয়ন দ্বারা পরিচালিত সর্বপ্রথম কর্মসূচি। এটির উদ্দেশ্য হলো মহাকাশে থাকার জটিলতা এবং বিভিন্ন জ্যোতির্বিদ্যা,জীববিজ্ঞান সংক্রান্ত এবং পার্থিব সম্পদ পরীক্ষা করে দীর্ঘকালীন গবেষণা করা। এই কর্মসূচিটি ১৯৭১ সাল থেকে ১৯৮৬ সাল পর্যন্ত চলমান ছিল। এই প্রোগ্রামের সর্বপ্রথম স্টেশন স্যালিউট ১ হলো পৃথিবীর সর্বপ্রথম মনুষ্যস্মৃদ্ধ স্পেস স্টেশন।
সয়োজ প্রোগ্রাম
১৯৬০ এর দশকে সোভিয়েত মহাকাশ কর্মসূচি কর্তৃক সয়োজ প্রোগ্রামটি প্রারম্ভ করা হয় এবং এটি এখনও "‍‍রসকসমস" (রাশিয়া মহাকাশ অনুসন্ধান কর্মসূচি) তে অব্যাহত ভূমিকা পালন করে। বর্তমানে এই প্রোগ্রামে মোট ১৪০টি উড্ডয়ন সম্পন্ন হয়েছে এবং স্পেস শাটল অবসরপ্রাপ্ত হওয়ার পর থেকে মানুষ স্থানান্তরে সক্ষম এমন মমহাকাশযান হিসেবে পরিচিতি লাভ করেছে। এই কর্মসূচির মূল উদ্দেশ্য ছিল চাঁদে মানুষ প্রেরণ কিন্তু পরবর্তীতে এটি মির স্পেস স্টেশন তৈরির ক্ষেত্রে গুরুত্বপূর্ণ ভূমিকা পালন করে।
মির
মির হলো একটি স্পেস স্টেশন যেটি ১৯৮৬ সাল থেকে ২০০১ পর্যন্ত পৃথিবীর নিম্ন অক্ষাংশের কর্যকর ছিল। এতি প্রথম সোভিয়েত ইউনিয়ন দ্বারা পরিচালিত হলেও পরবর্তিতে রাশিয়া দ্বারা পরিচালিত হয়। মির সর্বপ্রথম মডুলার স্পেস স্টেশন এবং এটি ১৯৮৬ থেকে ১৯৯৬ পর্যন্ত কক্ষপথে একত্রিত করা হয়েছিল। এই স্টেশনটি ক্ষুদ্র মহাকর্ষীয় গবেষণা কেন্দ্র হিসেবে কর্যকর ছিল যেটাতে যাত্রীরা মহাকাশে স্থায়ীভাবে থাকার যন্ত্রপাতি উন্নয়নের উদ্দেশ্যে জীববিজ্ঞান, মানবিক জীববিজ্ঞান, পদার্থবিজ্ঞান, জ্যোতির্বিদ্যা, ধুমকেতুবিদ্যা এবং মহাকাশযানের ব্যবস্থাপনা বিষয়ক বিভিন্ন পরীক্ষা-নিরীক্ষা করতেন। একটি নির্দিষ্ট মহাকাশযাত্রার সবচেয়ে দীর্ঘদিন স্থায়ী ছিলেন ভালেরী পলিয়াকোভ। ১৯৯৪ সালের ৮ই জানুয়ারি তিনি পৃথিবী থেকে মহাকাশে গমন করেন এবং মোট ৪৩৭ দিন, ১৭ ঘণ্টা, ৫৮ মিনিট সময় যাপন করে ১৯৯৫ সালের ২২শে মার্চ পৃথিবীতে ফেরত আসেন। বির্তমানে সারজেই ক্রিকালিওভ মহাকাশে সম্মিলিত সর্বোচ্চ সময় থাকার ঐতিহাসিক চিত্র বহন করে: ৮০৩ দিন ৯ ঘণ্টা ৩৯ সেকেন্ড। মির স্টেশনটি অবিরত অবস্থায় ৩৭৪৪ দিন কার্যরত ছিল, যা ১০ বছর থেকে কেবলমাত্র ৮ দিন কম। এটি হয়েছিল ১৯৮৯ সালে সয়োয টিএম-৮ এর উৎক্ষেপণ থেকে ১৯৯৯ সালের ২৮শে আগস্ট সয়োয টিএম-২৯ এর অবতরণ পর্যন্ত। এই রেচর্ডটি ২০১০ সন আন্তর্জাতিক মহাকাশ স্টেশন কর্তৃক ভঙ্গ করা হয়।আন্তর্জাতিক মহাকাশ স্টেশন ৬৮২৩ দিন অবিরত ভাবে কার্যরত আছে।
বুরান
বুরান প্রোগ্রাম প্রথমে সোভিয়েত এবং পরবর্তীতে রাশিয়া দ্বারা পরিচালিত পুনঃব্যবহারযোগ্য মিহাকাশযান কার্যাক্রম যা ১৯৭৪ সালে মস্কো শহরে আবস্থিত সেন্ট্রাল অ্যারো হাইড্রোডাইনামিক ইন্সটিটিউট-এ আরম্ভ হয় এবং ১৯৯৩ সালে আনুষ্ঠানিক ভাবে ব্যাহত করা হয়। যুক্তরাষ্ট্রের স্পেস শাটল প্রোগ্রামের প্রতিক্রিয়া হিসেবে সোভিয়েত ইউনিয়ন বুরান প্রোগ্রামটি শুরু করে। আনুষ্ঠানিক ভাবে, মহাকাশযান,নভোচারী এবং সরবরাহকৃত বস্তুর জন্য কক্ষপথে মালামাল সরবরাহ এবং পৃথিবীতে ফেরত আসার উদ্দেশ্যে অক্ষীয় বাহন হিসেবে বুরানকে নকশা করা হয়েছে।
আন্তর্জাতিক স্পেস স্টেশন
বর্তমানে বৈশ্বিক সহযোগিতার মাধ্যমে মহাকাশ অনুসন্ধান পরিচালিত হয়। এর একটি মখ্য প্রমাণ হলো আন্তর্জাতিক স্পেস স্টেশন গঠন অ পরিচালনা। একই সময়ে, ক্ষুদ্র মহাকাশ শক্তির মধ্যকার আন্তর্জাতিক মহাকাশ প্রতিযোগিতা২০শ শ্তাব্দীর শেষ দিকে বেসরকারি রকেট উৎক্ষেপণ এবং মহাকাশ পর্যটন বাণিজ্যের ভিত্তি ও বিস্তারের কয়ারণ হয়ে দাঁড়ায়।
যুক্তরাষ্ট্র মহাকাশ অনুসন্ধান অব্যাহত রাখে, যার মধ্যে নিজস্ব মডিউল-এ বিস্তারিত অংশগ্রহণ অন্তর্ভুক্ত। ২০০৪ সালে রাষ্ট্রপতি জর্জ ডাব্লিউ বুশ দ্বারা সূচিত কন্সটেলেশন মহাকাশ কর্মসূচীর উদ্দেশ্য ছিল ২০১৮ সালের পূর্বে পরবর্তী প্রজন্মের একাধিক কার্যসম্পন্ন অরিওন মহাকাশযান উৎক্ষেপণ করা। ২০২০ পর্যন্ত আবার চাঁদে গমন এবং পরবর্তীতে মঙল গ্রহে মনুষ্যসমৃদ্ধ উড্ডয়নের পরিকল্পনা হয়েছিল কিন্তু এতি ২০১০ সালে বাতিল করে দেওয়া হয়। এর পরিবর্তে যুক্তরাষ্ট্র ব্যবসায়িক মনুষ্যসমৃদ্ধ উৎক্ষেপণ ক্ষমতা তৈরিকে উৎসারিত করা হয়।
সোভিয়েত ইউনিয়নের উত্তরাধিকারী উচ্চ সম্ভাবনা থাকলেও অর্থের অভাব। এটির নিজস্ব মহাকাশ কর্মসূচীসমূহ নানান কার্যকলাপ সম্পাদন করে যেগুলোর মধ্যে সামরিক প্রকৃতি অন্তর্ভুক্ত। নিজস্ব মডিউলের মধ্যমে আইএসএস-কে অবিরতভাবে সহয্য করআর পাশাপাশি তারা বিস্তারিত বাণিজ্যিক উৎক্ষেপণ সেবা প্রদান করেন। এছাড়াও তারা মনুষ্যসমৃদ্ধ এবং পণ্যবাহক ময়াহাকাশযান পরিচালনা করে যা যুক্তরাষ্ট্রের শাটল প্রোগ্রাম স্মাপ্তির পরেও অব্যাহত থাকে। তারা ২০১৮ সনে ব্যবহারার জন্য একাধিক ক্রিয়া সম্পন্নকারী পিপিটিএস মনুষ্যসমৃদ্ধ মহাকাশযানের উন্নয়ন করছে এবং মনুষ্যসমৃদ্ধ চন্দ্র মিশনের পরিকল্পনা আছে। এই কর্মসূচীর মাধ্যমে ২০২০এর দশকে চাঁদে মানুষ পাঠানর পরিকল্পনা করা হয়। উক্ত কর্ম সম্পাদনে এদেশ দ্বিতীয়।
ইউরোপীয় মহাকাশ সংস্থা
ইউরোপীয় মহাকাশ সংস্থা ১৯৮৮ সালে আরিএন ৪ এর পরিচালকের মাধ্যমে বাণিজ্যিক মনুষবিহীন উৎক্ষেপণে এগিয়ে আছে কিন্তু নাসা, রাশিয়া, সী লঞ্চ(বেসরকারি), চীন,ভারত ও অন্যান্যের সাথে পরতিযোগিতায় জড়িত। ইএসএ মনুষ্যবাহী শাটল হারমিস নকশা করে এবং ১৯৮০ এর দশকের শেষ দিকে ইউরোপে কোলাম্বাস স্পেস স্টেশন্টি উন্নয়ন প্রক্রিয়য় ছিল; যদিও পরবর্তীতে এই প্রকল্পটী বাতল করে দেওয়া হয় এবং ইউরপ তৃতীয় বৃহৎ 'স্পেস পাওয়ার' হতে বিচ্যুত হন।
ইউরোপীয় মহাকাশ সংস্থা কয়েকটি কৃত্রিম উপগ্রহ উৎক্ষেপণ করে, মনুষ্যবাহী স্পেস লয়াব মডিউল ব্যবহার করেন(ইউএস শাওএল আরহিত) এবং মঙ্গল ও দুমকেতুতে মহাকাশযান পাঠায়। এরা নিজস্ব মডিউল এবং মনুষ্যবিহীন(যান্ত্রিক) মহাকাশযান এটিভি ।
চীন
১৯৫৬ সাল থেকি চীনের মহাকাশ কর্মসূচী ছিল এওং ১৯৫৭-১৯৬০ সন প্রাথমিক অবস্থা থেকেই সোভিয়েতের সাহায্য পেয়েছিল। তাদেরকে গবেষণার জন্য নিক্ষেপণাস্ত্র প্রদান করা হয়ছিল। ১৯৭৯ সালের পূর্বে মানুষকে মহাকাশে পাঠানোর পরিকল্পনা গ্রহণ করা হয় এবং ১৯৬৭ সালের ৮ঠা জুন মনুষ্যবাহী মহাকাশযানের পরিকল্পনা করা হয়। "ইস্ট ইস রেড" ১৯৭০ সালের ২৪শে এপ্রিল চীন দ্বারা উৎক্ষেপণ করা হয়। ১৯৭৪ সালে নীতি প্রস্তুতকারীরা ইউএস ও ইউএসএসআর-এর সাথে তুলনায় কৃত্রিম উপগ্রহের প্রয়োগ বাশি গুরুতর মনে করায় মনুষ্যবাহী মহাকাশ উড্ডয়নের পরিকল্পনা বাতিল করা হয়। এটীর মনোযোগ সামাজিক প্রয়োগ হলেও মনুষ্যবাহী মহাকাশে উড্ডয়নের উদ্দেশ্যও ছিল।
নাসা কিংবা ইএসএ এর তুলনায় কম পুঁজি থাকে সত্বেও গণপ্রজাতন্ত্রী চীন মউষ্যবাহী মহাকাশ উড্ডয়ন অর্জন করেছে এবং একটি বাণিজ্যিক মহাকাশযান উৎক্ষেপণ সেবা পরিচালনা করেছে।চিনের স্পেস স্টেশনে তৈরি এবং মঙ্গলে মনুষ্যবিহীন মহাকাশযান পাঠানোর পরিকল্পনা আছে।
চীনের মনুষ্যসমৃদ্ধ মহাকাশযানের প্রথম প্যাস, সুগুয়াং, কএক বছরের উন্নয়নের পরে পরিত্যাক্ত করা হয়। কিন্তু ২০০৩ সালের ১৫ই অক্টোবরে সেঞ্জাউ ৫ বাহনের মাধ্যমে ইয়্যাং লিউয়েই কক্ষপথে প্রবেশ করলে চীন নিজস্ব মনুষ্যবাহী উড্ডয়ন ক্ষমতাসম্পন্ন ৩য় রাষ্ট্র হুসেবে পরিচিতি পায়।
জাপান
জাপানেরমহাকাশ সংস্থা, জাপান মহাকাশ অভিযান সংস্থা,এশিয়ার উল্লেখ্য মহাকাশ ক্রীড়ক। বাণিজ্যিক উৎক্ষেপণ সেবা না থাকলেও জাপান আইএসএস-এ একটি মডিউল সক্রিয় করেছে এবং এইচ-১১ ট্রান্সফার ভেহিকেল নামক একটি মনুষ্যবিহীন পণ্যবাহী মহাকাশযান পরিচালনা করে। জাক্সা মঙ্গলে(ফ্লাই-বাই) মহাকামহাকাশ উৎক্ষেপণ পরিচালনা করে। সিলীন,চন্দ্র মহাকাশযানটি আ্যপোলো-যুগের পরবর্তীতে সবচেয়ে জটিল মিশন হসেবে মান্য করা হয়। জাপানের হায়াবুসা মহাকাশযানের মাধ্যমে মানুষ সর্বপ্রথম একটি ধুমকেতু থেকে নমুনা নিয়ে আসে। ইকারস সৌরশক্তি দ্বারা পরিচালিত সর্বপ্রথম সক্রিয় মহাকাশযান ছিল। জাপান হোপ-এক্স,কানকহ-মারু এবং ফুজি নামক মনুষ্যবাহী ক্যাপ্সুল উৎপাদনের সত্ত্বেও, কোনোটিই এখনও উৎক্ষেপণ করা হয়নি। জাপানের বর্তমান লক্ষ্য হলো ২০১৫ এর মধ্যে একটি নতুন মনুষ্যবাহী মহাকাশযান চাঁদে পাঠানো এবং ২০৩০ সালের মধ্যে চন্দ্রে একটি ঘাটি প্রতিষ্ঠা করা।
তাইওয়ান
জাতীয় মহাকাশ সংস্থা (এসএসপিও; যা পুর্বে জাতীয় মহাকাশ কার্যক্রম দপ্তর নামে পরিচিত ছিল) এবং জাতীয় চাং-সান বিজ্ঞান ও প্রযুক্তি প্রতিষ্ঠান গণতান্ত্রিক শিল্পোন্নত উন্নত দেশের জাতীয় বেসরকারি মহাকাশ সংস্থা যা তাইওয়ান বিজ্ঞান ও প্রযুক্তি মন্ত্রণালয়ের পৃষ্ঠপোষকতার অন্তর্ভুক্ত। জাতীয় চাং-সান বিজ্ঞান ও প্রযুক্তি প্রতিষ্ঠানটি তাইওয়ানের অস্ত্র, শব্দোত্তর গতির ক্ষেপঅস্ত্র এবং মহাকাশযান উৎক্ষেপণের জন্য মহাকাশযান ও রকেট নকশা এবং তৈরী করে। অন্যদিকে, জাতীয় মহাকাশ সংস্থা মহাকাশ অভিযান, মহাকাশযান গঠন, কৃত্রিম উপগ্রহ এবং সংক্রান্ত,,,,
ভারত
ভারতীয় মহাকাশ গবেষণা সংস্থা হলো ভারতের জাতীয় মহাকাশ সংস্থা। এটি সক্রিয় মহাকাশ কার্যক্রম পরিচালনা করে। এরা একটি ছোট বাণিজ্যিক উৎক্ষেপণ ব্যবস্থা পরিচালনা করে এবং ২০০৭ সালে ভারতের চন্দ্রমান-১ নামক একটি সফল মনুষ্যবিহীন মিশন চাঁদে পাঠান। ২০১৩ সালে ভারত একটা সফল আন্তঃগ্রহ মিশন উৎক্ষেপণ করেছিল। মার্স অর্বিটাল মিশন ২০১৪ সালের সেপ্টেম্বর মাসে মঙ্গল পৌঁছালে ভারত এমন একটি দেশ হিসেবে পরিচিত লাভ করে, যারা তাদের প্রথম চেষ্টায় মঙ্গলের মিশনে সফল হয়। ইস্রো বর্তমানে একটি ক্ষুদ্র শাটল ব্যবস্থা উন্নয়ন করছে।
অন্যান্য রাষ্ট্র
অন্যান্য রাষ্ট্রের মহাকাশচারীরাও মহাকাশে ভ্রমণের সুযোগ পেয়েছে। এটির সূচনা হয় ভালদামির রেমেক, একজন চেক ব্যক্তির উড্ডয়নের মাধ্যমে, যা ১৯৭৮ সালের মার্চের ২ তারিখে সোভিয়েত মহাকাশযান দ্বারা সম্পন্ন হয়েছিল। ২০১৩ সালে ৬ই নভেম্বর ৩৮টি রাষ্ট্র ফাই(পথ নির্দেশক সূত্র) এর সূত্রানুসারে ৩৮টি রাষ্ট্র থেকে সর্বমোট ৫৩৬ জন মহাকাশে গিয়েছিলেন। ভারত,তাইওয়ান এবং জাপান মহাকাশের গবেষণার এবং কর্যক্রমের ক্ষেত্রে ক্রমান্বয়ে ক্ষমতাধীন প্রতিযোগীতে পরিণত হচ্ছে। চীন এবং উল্লেখ্য দেশগুলো এশীয় মহাকাশ প্রতিযোগিতার প্রধান খেলয়াড় হিসেবে গড়ে উঠেছে। ইরান ২০২১ সালের মধ্যে মনুষ্যবাহী মহাকাশ কর্মসূচি সূচনার ঘোষিত দিয়েছে।
১৬৭৬
১৬৭৬ গ্রেগরীয় বর্ষপঞ্জির একটি অধিবর্ষ।
তালচের তাপবিদ্যুৎ কেন্দ্র
তালচের তাপবিদ্যুৎ কেন্দ্রটি ভারতের ওড়িশা রাজ্যের অনুগুল জেলার তালচের মহকুমায় অবস্থিত। বিদ্যুৎ কেন্দ্রটি এনটিপিসির অন্যতম কয়লাভিত্তিক কেন্দ্র। মহানদী কয়লফিল্ডস লিমিটেডের জগন্নাথ খনি থেকে বিদ্যুৎকেন্দ্রের জন্য কয়লা সরবরাহ করা হয়। কেন্দ্রটির জলের উৎস ব্রাহ্মণী নদী। এই বিদ্যুৎকেন্দ্রটি রাজ্যের প্রাচীনতম তাপবিদ্যুৎ কেন্দ্র হয়েও দেশের সেরা বিদ্যুৎ কেন্দ্রগুলির মধ্যে স্থান পেয়েছে। এটি গত ৪ বছর ধরে ধারাবাহিকভাবে এনটিপিসিতে শীর্ষস্থান অর্জন করে এবং ২০১৫-১৬ সালেও দেশের শীর্ষ বিদ্যুৎ কেন্দ্র (পিএলএফ দ্বারা) ছিল। ২৩ নভেম্বর ২০১৬ সালে, টিটিপিএস একক দিনে দেশের সমস্ত বিদ্যুৎকেন্দ্রগুলির মধ্যে সর্বাধিক বিদ্যুৎ উৎপাদন অর্জন করে, যার পরিমাণ ছিল ১০৪.১৩% পিএলএফ।
ক্ষমতা
এই বিদ্যুৎকেন্দ্রটি ওড়িশা রাজ্য বিদ্যুৎ বোর্ডের থেকে এনটিপিসি দ্বারা ১৯৯৫ সালের ৩ জুন গৃহীত হয়।
সম্প্রসারণ
টিটিপিএস-এর সম্প্রসারণ ২০১৩ সাল আলোচনায় আসে। বিদ্যুৎ কেন্দ্রের  "কর্ম জীবন" ২০০২ থেকে ২০২৩ পর্যন্ত বাড়ানোর জন্য ইতোমধ্যে একবার সংস্কার করা হয়েছে। তবে আরও সংস্কারের পরিবর্তে রাজ্য সরকার এবং এনটিপিসি ব্যবস্থাপনায় ৬৬০ মেগাওয়াটের দুটি ইউনিট স্থাপনের চেষ্টা করা হচ্ছে, যা বিদ্যুৎ কেন্দ্রে মোট ১,৩২০ মেগাওয়াট বিদ্যুৎ যুক্ত করবে। সম্প্রসারণের পরে বিদ্যুৎ কেন্দ্রের সম্মিলিত ক্ষমতা ১,৭৮০ মেগাওয়াট হবে। যদিও টিটিপিএস কেন্দ্রের নিকটবর্তী এনটিপিসি কানিহা কেন্দ্রের একযোগে সম্প্রসারণ পরিকল্পনার কারণে কয়লা সংযোগ এবং জমি অধিগ্রহণের প্রক্রিয়াটি মসৃণ হয়নি, তবে ২০১৭ সালের শেষদিকে কাজটি শুরু করার কথা বলা হয়।
মাইকেল রেডগ্রেভ
স্যার মাইকেল স্কুডামোর রেডগ্রেভ, সিবিই (Michael Scudamore Redgrave; ২০ মার্চ ১৯০৮ - ২১ মার্চ ১৯৮৫) ছিলেন একজন ইংরেজ মঞ্চ ও চলচ্চিত্র অভিনেতা, পরিচালক, ব্যবস্থাপক ও লেখক। তিনি মোর্নিং বিকামস ইলেক্ট্রা (১৯৪৭) চলচ্চিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। তিনি দ্য ব্রাউনিং ভার্সন (১৯৫১) চলচ্চিত্রে অভিনয় করে কান চলচ্চিত্র উৎসবের শ্রেষ্ঠ অভিনেতার পুরস্কার অর্জন করেন। তিনি দ্য নাইট মাই নাম্বার কেম আপ (১৯৫৫) ও টাইম উইদাউট পিটি (১৯৫৭) চলচ্চিত্রে অভিনয় করে দুইবার শ্রেষ্ঠ ব্রিটিশ অভিনেতা বিভাগে বাফটা পুরস্কারের মনোনয়ন লাভ করেন।
মঞ্চে তিনি হেনরিক ইবসেন ও আন্তন চেখভের নাটকে অভিনয় করে খ্যাতি অর্জন করেন, তন্মধ্যে রয়েছে ফ্যামিলি রিইউনিয়ন (১৯৩৯) ও টাইগার অ্যাট দ্য গেটস (১৯৫৫)। এছাড়া তিনি কয়েকটি মঞ্চনাটক ও গীতিনাট্যের নির্দেশনা প্রদান করেন। নাট্যকলায় তার অবদানের জন্য তিনি ১৯৫৯ সালে নাইট উপাধিতে ভূষিত হন।
তিনি রেডগ্রেভ অভিনয়শিল্পী পরিবারের অন্যতম সদস্য। তার পিতামাতা রয় রেডগ্রেভ ও মার্গারেট স্কুডামোর দুজনেই মঞ্চ ও চলচ্চিত্রের সাথে সম্পৃক্ত ছিলেন। তার সন্তানেরাও অভিনয়ের সাথে জড়িত, তারা হলেন ভানেসা রেডগ্রেভ, করিন রেডগ্রেভ ও লিন রেডগ্রেভ।
যতীন্দ্রকুমার সেন
যতীন্দ্রকুমার সেন (১৮৮২—৩০ নভেম্বর ১৯৬৬) একজন প্রখ্যাত বাঙালি চিত্রশিল্পী।
প্রারম্ভিক জীবন
যতীন্দ্রকুমার সেন বিহারের দ্বারভাঙ্গা য় জন্মগ্রহণ করেন ১৮৮২ সালে। কলেজের প্রাতিষ্ঠানিক শিক্ষালাভ না হলেও নিজচেষ্টায় সাহিত্য ও বিজ্ঞানের বিভিন্ন শাখায় জ্ঞান অর্জন করেন যতীন্দ্রকুমার। ১৯০১ সালে বেঙ্গল কেমিকাল প্রতিষ্ঠার সময় থেকে তিনি এই প্রতিষ্ঠানের সাথে যুক্ত হন।
অবদান
বেঙ্গল কেমিকালের যাবতীয় বিজ্ঞাপণ, ওষুধ প্রসাধনীর ছবি আঁকা, লেবেল ডিজাইনের দায়িত্ব ছিল তাঁর ওপর। প্রচুর পুস্তক, পত্রিকায় ছবি ও প্রচ্ছদ এঁকেছেন যতীন্দ্রকুমার সেন। প্রথম রবীন্দ্র রচনাবলী র মলাটে রবীন্দ্রনাথের প্রতিকৃতি তাঁর আঁকা। ভারতের শ্রেষ্ঠ কমার্শিয়াল চিত্রকর হিসাবে পরিচিতি পেয়েছেন তিনি। বাংলা লাইনোটাইপের স্রষ্টা তিনজনের মধ্যে তিনি অন্যতম। নারদ ছদ্মনামে তাঁর বন্ধু সাহিত্যিক রাজশখর বসুর গল্পের ছবি একেছেন। যতীন্দ্রকুমার মূল খ্যাতি পান রাজশেখর বসুর বইতে চিত্রাঙ্কন করে। পিয়ানো ও অর্গান বাজাতেন, নাটক প্রযোজনা করেছেন তিনি। সেকালের চলচ্চিত্র জগতেও তাঁর আড্ডা ছিল। চিত্রা সিনেমা হলের দেওয়াল চিত্র তারই আকা। অকৃতদার যতীন্দ্রকুমারের সাথে রাজশেখর বসুর পারিবারিক বন্ধুত্ব ছিল।
জাতীয়তাবাদী গণতান্ত্রিক দল
জাতীয়তাবাদী গণতান্ত্রিক দল (সংক্ষেপে ‘জাগদল’) ছিল ১৯৭৭ খ্রিস্টাব্দে গঠিত একটি রাজনৈতিক দল। এর প্রতিষ্ঠাতা সভাপতি ছিলেন বিচারপতি আবদুস সাত্তার। ১৯৭৫-এর ২৫ জানুয়ারি তারিখে তদানীন্তন সরকার সকল রাজনৈতিক দল নিষিদ্ধ করে একটি মাত্র দল বাংলাদেশ কৃষক শ্রমিক আওয়ামী লীগ প্রতিষ্ঠা করে। ১৯৭৫-এর ১৫ আগস্ট সামগ্রিক রাজনৈতকি পট বদলে যায় এবং রাষ্ট্রপতি জিয়াউর রহমান ১৯৭৭-এ বহুদলীয় রাজনীতি পুন:প্রবর্তন করেন। এই সুযোগে ‘জাতীয়তাবাদী গণতান্ত্রিক দল’ প্রতিষ্ঠিত হয়েছিল। এই দলটি ছিল স্বল্পস্থায়ী। ১৯৭৮-এর শেষ ভাগে জিয়াউর রহমান একটি রাজনৈতিক দল গঠন করার প্রস্তুতি গ্রহণ করেন। এর নাম রাখা হয় বাংলাদেশ জাতীয়তাবাদী দল। এই দলে অঙ্গীভূত হওয়ার লক্ষ্যে ২৮ আগস্ট ১৯৭৮ সালে জাগদলের বর্ধিত সভায় ওই দলটি বিলুপ্ত ঘোষণার করা হয়। একই সভায় দলের এবং এর অঙ্গ সংগঠনের সকল সদস্য বাংলাদেশ জাতীয়তাবাদী দল নামীয় নতুন দলে যোগদানের সিদ্ধান্ত নেয়া হয়।
আনোয়ার উল হক মুজাহিদ
আনোয়ার উল হক মুজাহিদ (জন্ম ১৯ 19,, নানগারাহর প্রদেশ ) নিহত আফগান জঙ্গি নেতা এবং মোহাম্মদ ইউনিস খালিসের হিজব-ই-ইসলামী খালিসের প্রতিষ্ঠাতা । ২০০৬ সালে খলিস মারা গেলে তার পুত্র সংগঠনটির দায়িত্ব গ্রহণ করেন, তবে পরে তা তোরা বোরা মিলিটারি ফ্রন্টে স্থানান্তরিত হয়। ২০০৯ সালের জুনে পেশোয়ারে একটি অভিযানের সময় তাকে আইএসআই দ্বারা গ্রেপ্তার করা হয়েছিল বলে ধারণা করা হয়েছিল এবং পরে ২০১২ সালে তাকে অবরুদ্ধ করা হয়েছিল। ২০১৬ সালের ২২ আগস্ট তালিবানের একজন মুখপাত্র জাবিউল্লাহ মুজাহিদ ঘোষণা করেছিলেন যে আনোয়ার উল হক নতুন তালেবান আমির, হিবাতুল্লাহ আখুন্দজাদাকে আনুগত্যের প্রতিশ্রুতি করেছিলেন।
স্যার গুরুদাস ব্যানার্জি হল্ট রেলওয়ে স্টেশন
স্যার গুরুদাস ব্যানার্জী হল্ট রেলওয়ে স্টেশনটি নারকেলডাঙ্গার একটি ছোট রেলওয়ে স্টেশন। এটি কলকাতা, পশ্চিমবঙ্গ, ভারতের নারকেলডাঙ্গা এবং ফুলবাগানের স্থানীয় এলাকায় পরিষেবা প্রদান করে। কয়েকটি ট্রেন এই স্টেশন দিয়ে চলে এবং এখানে থামে। স্টেশনটিতে দুটি প্ল্যাটফর্ম রয়েছে। এর স্টেশন কোড হল SGBA ।
স্টেশন কমপ্লেক্স
আগে প্ল্যাটফর্মে ভালো শেড ছিলো না। স্টেশনটিতে পানি ও স্যানিটেশন সহ অনেক পাবলিক সুবিধার অভাব ছিল।
যাইহোক, ২০১৭ সালে, এই স্টেশনে অনেক উন্নতি হয়েছে, যেখানে যাত্রীদের জন্য আশ্রয়কেন্দ্র এবং আসন যোগ করা হয়েছে, জল সরবরাহকারী স্থাপন করা হয়েছে এবং রাতে নিরাপত্তা নিশ্চিত করার জন্য ফ্লাডলাইট স্থাপন করা হয়েছে। প্ল্যাটফর্মটিও, দীর্ঘ ট্রেনগুলিকে ধারন করার জন্য যথেষ্ট প্রসারিত করা হয়।
সাম্প্রতিক অতীতে, স্টেশনটি ব্যবহারকারী যাত্রীর সংখ্যাও বেড়েছে।
বাস
বাস রুট নম্বর 12C/2, 44, 45, 217B, 221, 223, 235, 253, DN17, S122 (মিনি), S138 (মিনি), S165 (মিনি), S173 (মিনি), AC49A, D11A স্টেশনে পরিষেবা দেয়।
কাঁঠালিয়া রোড রেলওয়ে স্টেশন
কাঁঠালিয়া রোড রেলওয়ে স্টেশন হল পূর্ব রেলওয়ে র হাওড়া রেল বিভাগে অবস্থিত একটি রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলায় বারহারওয়া–আজিমগঞ্জ–কাটোয়ার লুপ লাইনে অবস্থিত।
ইতিহাস
১৯১৩ সালে ইস্ট ইন্ডিয়ান রেলওয়ে কোম্পানির বারহারোয়া–আজিমগঞ্জ–কাটোয়া রেলওয়ে বিভাগ আজিমগঞ্জ–কাটোয়া লুপ লাইনটি তৈরি করে। এই ট্র্যাকটি ভাগীরথীর পশ্চিমে পশ্চিমবঙ্গ রাজ্যের মুর্শিদাবাদ ও পূর্ব বর্ধমান জেলার মধ্যে দিয়ে অতিক্রম করে। এটি ব্যান্ডেল-কাটোয়া লাইনের সম্প্রসারিত অংশ। ১৯৭১ সালে ফারাক্কা বাঁধ তৈরীর পরে এই রেলওয়ে লাইনের মাধ্যমে উত্তরবঙ্গের সাথে কলকাতার যোগাযোগ সুদৃঢ় হয়।
সংস্কৃতায়ন (হিন্দুধর্ম)
সংস্কৃতায়ন (বা সংস্কৃতকরণ) হল সমাজবিজ্ঞান এর একটি শব্দ যা সেই প্রক্রিয়াকে বোঝায়, যার দ্বারা জাতি বা গোত্র, যা বর্ণের শ্রেণিবিন্যাসে নিচু অবস্থানে থাকে, তারা প্রধান বর্ণ বা উচ্চ বর্ণের আচার-অনুষ্ঠান এবং অনুশীলন অনুকরণ করে 'উর্ধ্বগামী' গতিশীলতা খোঁজে। এটি সমাজবিজ্ঞান পরিভাষায় "পাসিং" এর অনুরূপ একটি প্রক্রিয়া।  এই শব্দটিকে ভারতীয় সমাজবিজ্ঞানী এম.  এন. শ্রীনিবাস ১৯৫০ এর দশকে প্রবর্তন করেন।
একটি বিস্তৃত অর্থে, ব্রাহ্মণ্যকরণও বলা হয়, এটি একটি ঐতিহাসিক প্রক্রিয়া যেখানে "স্থানীয়" ভারতীয় ধর্মীয় ঐতিহ্যগুলি হিন্দুধর্মে সংশ্লেষিত হয়ে যায়, অথবা ব্রাহ্মণ্য ধর্ম, সর্ব-ভারতীয় ধর্মের ফলস্বরূপ এর সাথে সংযুক্ত এবং শোষিত হয়।
সংজ্ঞা
শ্রীনিবাস সংস্কৃতকরণকে একটি প্রক্রিয়া হিসাবে সংজ্ঞায়িত করেছেন যার দ্বারা,
"একটি নিম্ন বা মধ্য হিন্দু বর্ণ, বা উপজাতি বা অন্য গোষ্ঠী, তার 'প্রথা, আচার-অনুষ্ঠান, আদর্শ এবং জীবনধারা' পরিবর্তন করে, উচ্চ এবং ঘন ঘন দুবার জন্ম নেওয়া বর্ণের নির্দেশনা অনুসারে। এমন পরিবর্তনে কোন জাতি হিন্দুদের বর্ণ শ্রেণিবিন্যাসের উচু অবস্থান অর্জনের দাবি করে থাকে যা উক্ত জাতির সমাজ স্বীকৃত পূর্বতর অবস্থান থেকে উপরে ... .'"
বৃহত্তর অর্থে, সংস্কৃতকরণ হলো "প্রক্রিয়া, যার মাধ্যমে সংস্কৃতি ও ধর্মের 'স্থানীয়' বা আঞ্চলিক রূপ - স্থানীয় দেবদেবী, আচার-অনুষ্ঠান, সাহিত্যের ধরণ - সংস্কৃত সাহিত্য ও সংস্কৃতির 'মহান ঐতিহ্য'-এর সাথে চিহ্নিত হয়: সনাতন, আর্য, ব্রাহ্মণদের সংস্কৃতি এবং ধর্ম, যা বেদকে অবতীর্ণ ধর্মগ্রন্থ হিসাবে গ্রহণ করে এবং সাধারণত, বর্ণাশ্রম-ধর্ম মেনে চলে।"
এই প্রক্রিয়ায়, স্থানীয় ঐতিহ্য ("ছোট ঐতিহ্য") ব্রাহ্মণ্য ধর্মের "মহান ঐতিহ্য" এর সাথে একীভূত হয়ে যায়, সমগ্র ভারতে এবং বিদেশে সংস্কৃত গ্রন্থ এবং ব্রাহ্মণ্য ধারণা ছড়িয়ে দেয়। এটি হিন্দু সংশ্লেষণ এর বিকাশকে সহজতর করেছে, যেখানে ব্রাহ্মণ্য ঐতিহ্য "স্থানীয় জনপ্রিয় আচার-অনুষ্ঠান ও মতাদর্শের ঐতিহ্য" শুষে নেয়।
শ্রীনিবাসের মতে, সংস্কৃতায়ন মানে শুধু নতুন প্রথা ও অভ্যাস গ্রহণ নয়, বরং সংস্কৃত সাহিত্যে প্রদর্শিত "নতুন" ধারণা ও মূল্যবোধের প্রকাশও অন্তর্ভুক্ত। তিনি কর্ম, ধর্ম, পাপ,  শব্দগুলি বলেন।  মায়া, সংসার, এবং মোক্ষ হল সবচেয়ে সাধারণ সংস্কৃত ধর্মতাত্ত্বিক ধারণা যা সংস্কৃতিত ব্যক্তিদের আলোচনায় সাধারণ হয়ে ওঠে।
উন্নয়ন
শ্রীনিবাস প্রথম অক্সফোর্ড-এ তার ডি.ফিল. থিসিসে এই তত্ত্বটি তুলে ধরেন। থিসিসটি পরে একটি বই হিসাবে প্রকাশিত হয়েছিল, যা ছিল কর্নাটক এর কোদাভা (কুর্গ) সম্প্রদায়ের একটি নৃতাত্ত্বিক অধ্যয়ন।  শ্রীনিবাস লিখেছেন:
বইটি তখনকার প্রচলিত ধারণাকে চ্যালেঞ্জ করেছিল যে বর্ণ একটি অনমনীয় এবং অপরিবর্তনীয় প্রতিষ্ঠান। সংস্কৃতিকরণ ধারণাটি বর্ণ সম্পর্কের প্রকৃত জটিলতা এবং তারল্যকে সম্বোধন করেছে।  এটি ভারতে বিভিন্ন জাতি এবং সম্প্রদায়ের দ্বারা স্থিতির পুনর্বিবেচনার গতিশীলতাকে একাডেমিক ফোকাসের মধ্যে নিয়ে আসে।
প্রাপ্তি
সংস্কৃতকরণ অতীতে এবং সমসাময়িক ভারতের সাংস্কৃতিক পরিবর্তনের অনেক দিককে দায়ী করতে ব্যর্থ হয় কারণ এটি অ-সংস্কৃত ঐতিহ্যকে অবহেলা করে। এটি লক্ষ করা যেতে পারে যে প্রায়শই সংস্কৃতির একটি অ-সংস্কৃত উপাদান সংস্কৃত ঐতিহ্যের স্থানীয় রূপ হতে পারে।  ... সংস্কৃত আচারগুলি প্রায়শই অ-সংস্কৃতিক আচারের সাথে প্রতিস্থাপন না করে যোগ করা হয়।
"... সংস্কৃতকরণ অতীতে এবং সমসাময়িক ভারতের সাংস্কৃতিক পরিবর্তনের অনেক দিককে দায়ী করতে ব্যর্থ হয় কারণ এটি অ-সংস্কৃত ঐতিহ্যকে অবহেলা করে। এটি লক্ষ করা যেতে পারে যে প্রায়শই সংস্কৃতির একটি অ-সংস্কৃত উপাদান সংস্কৃত ঐতিহ্যের স্থানীয় রূপ হতে পারে। ... সংস্কৃত আচারগুলি প্রায়শই অ-সংস্কৃতিক আচারের সাথে প্রতিস্থাপন না করে যোগ করা হয়।"
বেসিক (প্রোগ্রামিং ভাষা)
frame|320px|right|আটারি বেসিক এর একটি স্থিরচিত্র, এটি ছোট কম্পিউটারের জন্য একটি পুরনো বেসিক প্রোগ্রাম
কম্পিউটার প্রোগ্রামিংএ বেসিক (বিগিনারস অল পারপাজ সিম্বোলিক ইন্সট্রাকশন কোড ) একটি উচ্চ স্তরের প্রোগ্রামিং ভাষা। ১৯৬৩ সালে ডার্থমাউথ কলেজে এটির ডিজাইন করেন জন জর্জ কেমেনি এবং থমাস ইউজিন কার্টজ। এটির প্রাথমিক উদ্দেশ্য ছিল বিজ্ঞান শাখার বাইরের ছাত্রদের জন্য কম্পিউটার প্রোগ্রামিং সহজ করা। সে সময় কম্পিউটারের প্রায় সব ব্যবহারেই বিশেষ প্রোগ্রামের দরকার হত এবং সেগুলো কেবল বিজ্ঞানী ও গণিতবিদেরাই তৈরি করতেন। মাইক্রোকম্পিউটারে ১৯৭০ দশকের শেষের দিকে ও বাসার কম্পিউটারে ১৯৮০ দশকে এই ভাষাটি তুমুল জনপ্রিয়তা পায়। এই জনপ্রিয়তা আজও অব্যাহত আছে।
ইতিহাস
১৯৬০ দশকের শুরুর দিকে কম্পিউটার ছিল বিশেষ কাজের জন্য একটি দামি যন্ত্র মাত্র। তখন কম্পিউটার কেবল ব্যাচ প্রোসেসিং এর মাধ্যমে একটার পর একটা কাজ(job) করত। ১৯৬০ দশকে কম্পিউটারের গতি বৃদ্ধি পায়, সাথে সাথে দামও কমতে থাকে। কম্পিউটারের ক্ষমতা বৃদ্ধির ফলে তখন কম্পিউটার মাঝে মাঝে অলস(IDLE) থাকত।
ব্যাচ প্রোসেসিং এর যুগে কম্পিউটার যেমন বিশেষ কাজের জন্য তৈরি করা হত, তেমনি প্রোগ্রামিং ভাষাও কোন বিশেষ কাজের (যেমন গাণিতিক সমীকরণ সমাধান, লেখালেখি প্রভৃতি অথবা ব্যবসার তথ্য প্রোসেসিং) জন্যই তৈরি হত। যেহেতু তখনও নতুন কোন যন্ত্র কেনাইয় অনেক খরচ ছিল, তাই তখন প্রোগ্রামিং ভাষায় বেশি জোর দেয়া হল কর্মদক্ষতার(efficiency) উপর। সাধারনভাবে তাই ভাষাগুলো হয়ে গেলো কঠিন, জটিল ও একটা ভাষা আরেকটার থেকে একদম আলাদা।
দাম কমতে থাকায় কম্পিউটারের ব্যবহার গবেষণাগার থেকে বাণিজ্যিক পর্যায়ে চলে আসলো। নতুন কম্পিউটারগুলো টাইম শেয়ারিং এবং একাধিক ব্যবহারকারী সমর্থন করতে শুরু করে। এসময় অপারেটিং সিস্টেমের ব্যবহার শুরু হয়। টাইম শেয়ারিং এর ফলে কম্পিউটিং এর খরচ অনেক কমে যায় এবং ব্যবহারকারীর সংখ্যা বেড়ে যায়।
প্রারম্ভিক বছরগুলি — মিনি কম্পিউটার যুগ
মূল বেসিক ভাষা ডিজাইন করেন জন কেনেলি ও থমাস কার্টজ ১৯৬৩ সালে। তাদের অধীনে ডার্টমাউথের কিছু ছাত্র এটির কাজ করে। ডার্টমাউথ টাইম শেয়ারিং সিস্টেম এর জন্য প্রোগ্রাম চালানোর সুযোগ করে দেয়ার জন্য বেসিকের জন্ম। পুরনো ভাষাগুলির জটিলতা দূর করে আধুনিক টাইম শেয়ারিং এর ব্যবহারকারীদের কথা বিবেচনায় রেখে এটির ডিজাইন করা হয়, যাদের প্রযুক্তি ও গাণিতিক জ্ঞান কম এবং তা শেখার আগ্রহও নেই। পরবর্তী বছরে বেসিকের বিভিন্ন ভেরিয়েন্ট বের হতে থাকে এবং কেমেনি ও কার্টজের মূল বেসিক ডার্থমাউথ বেসিক নামে পরিচিতি পায়।
বেসিকের ডিজাইনের আটটি মূলনীতি ছিলঃ
নিত্য ব্যাবহার্য শব্দগুলি
তথ্য পরিবর্তন
গ্রেট বেসিন মরুভূমি
গ্রেট বেসিন মরুভূমি সিয়েরা নেভাদা এবং ভ্যাস্যাব রেঞ্জের মধ্যে অবস্থিত গ্রেট বেসিনের অংশ। মরুভূমি একটি ভৌগোলিক অঞ্চল যা বিশ্বব্যাপী জলবায়ু তহবিল দ্বারা নির্ধারিত গ্রেট বেসিন ঝরনা প্যাচপ্লেটকে ওভারল্যাপ করে এবং "ইউএস এনভায়রনমেন্টাল প্রোটেকশন এজেন্সি" এবং মার্কিন যুক্তরাষ্ট্রের "জিওলজিকাল সার্ভে" দ্বারা সংজ্ঞায়িত সেন্ট্রাল বেসিন ও রেঞ্জ ইকোলজিওন। এটি উষ্ণ, শুষ্ক গ্রীষ্ম এবং তুষারময় শীতকাল যুক্ত একটি মরুভূমি। মরুভূমি নেভাদা রাজ্যের একটি বড় অংশ জুড়ে ছড়িয়ে রয়েছে এবং পশ্চিম উটাহ, পূর্ব ক্যালিফোর্নিয়া, এবং আইডাহোর মধ্যে প্রসারিত। এই মরুভূমিটি উত্তর আমেরিকার চারটি জৈবিকভাবে সংজ্ঞায়িত মরুভূমির মধ্যে একটি, অন্য তিনটি মরুভূমি হল মোজাভ মরুভূমি, সোনারোরা মরুভূমি এবং চিহুহুয়ান মরুভূমি।
মরুভূমির বাস্তুসংস্থান ভৌগোলিক উপাত্ত জুড়ে ভিন্ন হয়। মরুভূমিটি পর্বতমালার উচ্চ উচ্চতায় অবস্থান এবং আঞ্চলিক জলবায়ু প্রভাবে: সিয়েরা নেভাদা বৃষ্টির ছায়া দ্বারা গঠিত মরুভূমি যা প্রশান্ত মহাসাগর থেকে আর্দ্রতা বজায় রাখে, যখন রকি পর্বতমালা একটি বাধা সৃষ্টি করে যা মেক্সিকো উপসাগর থেকে আর্দ্রতা নিয়ন্ত্রণ করে। গ্রেট বেসিন মরুভূমিতে বিভিন্ন স্থানে এই বৃষ্টির ছায়া অঞ্চলগুলির উপর নির্ভর করে বৃষ্টিপাতের বিভিন্ন পরিমাণের ভিন্নতা রয়েছে। এই মরুভূমির পরিবেশে প্লাইস্টোসিন হ্রদ দ্বারা প্রভাবিত হয় যা শেষ বরফ যুগের পরে শুকিয়ে যায়: হ্রদগুলি হল লেক লাউন্টান এবং লেক বোনাইয়েল। এই হ্রদগুলি প্রতিটিরর লবণাক্ততা এবং ক্ষারীয়তা পরিমাণের ভিন্নতা রয়েছে।
১৬৭৭
১৬৭৭ গ্রেগরীয় বর্ষপঞ্জির একটি সাধারণ বছর।
পরমহংস মণ্ডলী
পরমহংস মণ্ডলী একটি গোপন সামাজিক-ধর্মীয় সংগঠন, যা ১৮৪৯ সালে বোম্বেতে প্রতিষ্ঠিত হয়েছিল। এটি ১৮৪৪ সালে সুরাটে প্রতিষ্টিত মানব ধর্ম সভার সাথে ঘনিষ্ঠ সম্পর্ক ছিল। দুর্গারাম মেহতাজি, দাডোবা পান্ডুরং এবং তার বন্ধুদের একটি দল মিলে সংগঠনটি শুরু করেছিলেন। দাডোবা পান্ডুরং মানবধর্ম সভা ত্যাগ করার পর এই সংগঠনের নেতৃত্ব গ্রহণ করেন। তিনি ১৮৪৮ সালে মানব ধর্ম সভার জন্য ধর্ম বিবেচন এবং পরমহংস মণ্ডলীর জন্য "পরমহংসিক ব্রাহ্ম্যধর্ম"-এ তার নীতির রূপরেখা দেন। এটি একটি গোপন সমাজ হিসাবে কর্মকান্ড চালাতো এবং বিশ্বাস করা হয় যে ১৮৬০ সালে এর অস্তিত্ব প্রকাশিত হওয়ার ফলে সংগঠনটির বিলুপ্তি ত্বরান্বিত করেছিল।
এটি ১৮৪৯ সালে প্রতিষ্ঠিত মহারাষ্ট্রের প্রথম সামাজিক-ধর্মীয় সংগঠন। এই মন্ডলীর প্রতিষ্ঠাতারা একেশ্বরে বিশ্বাস করতেন। তারা মূলত জাতপাতের নিয়ম ভাঙতে আগ্রহী ছিলেন। তাদের সভায় নিম্নবর্ণের লোকদের রান্না করা খাবার সদস্যরা গ্রহণ করত। মন্ডলী নারী শিক্ষা এবং বিধবা পুনর্বিবাহেরও পক্ষে ছিল।
এডনা পারভায়েন্স
এডনা পারভায়েন্স (ইংরেজি: Edna Purviance, ; ২১ অক্টোবর, ১৮৯৫ – ১৩ জানুয়ারি, ১৯৫৮) ছিলেন একজন নির্বাক চলচ্চিত্র যুগের মার্কিন অভিনেত্রী। তিনি মূলত চার্লি চ্যাপলিনের চলচ্চিত্রের প্রধান নারী ভূমিকায় অভিনয়ের জন্য প্রসিদ্ধি লাভ করেন। তিনি আট বছরে চ্যাপলিনের ৩০টি চলচ্চিত্রে অভিনয় করেন।
প্রারম্ভিক জীবন
ওলগা এডনা পারভায়েন্স ১৮৯৫ সালের ২১ অক্টোবর নেভাডার প্যারাডাইস ভ্যালিতে জন্মগ্রহণ করেন। তার মাতা লুইসা রাইট ডেভি ছিলেন যুক্তরাষ্ট্রে ইংরেজ অভিবাসী এবং পিতা ম্যাডিসন (ম্যাট) গেট্‌স পারভায়েন্স ছিলেন পশ্চিম খনি উত্তোলন ক্যাম্পে মার্কিন মদবিক্রেতা। যখন এডনার বয়স তিন, তার পরিবার নেভাডার লাভলকে চলে যায়, সেখানে তারা একটি হোটেল ক্রয় করে। ১৯০২ সালে তার পিতামাতার বিবাহ বিচ্ছেদ হয়। তার মাতা পরবর্তীতে জার্মান রবার্ট নার্নবের্গারকে বিয়ে করেন। নার্নবের্গার ছিলেন একজন  পানির পাইপ বসানোর মিস্ত্রী। এডনা পিয়ানো বাজানোর প্রতিভা নিয়ে বেড়ে ওঠেন।
১৯১৩ সালে তিনি লাভলক ত্যাগ করেন এবং সান ফ্রান্সিস্কোতে তার বিবাহিত বোন বেসির নিকট চলে যান এবং সেখানে একটি ব্যবসায় শিক্ষা বিষয়ে একটি কলেজে অধ্যয়ন করেন।
কর্মজীবন
left|125px|thumb|১৯১৫ সালে মোশন পিকচার ম্যাগাজিনের ফটোপ্লে: দ্য অ্যারস্টোকেট
১৯১৫ সালে পারভায়েন্স সান ফ্রান্সিস্কোতে একটি প্রতিষ্ঠানের সচিব হিসেবে কর্মরত ছিলেন। সেই বছর চার্লি চ্যাপলিন এসানের ক্যালিফোর্নিয়ার নাইলস স্টুডিওডে চলে আসার পর তার আ নাইট আউট চলচ্চিত্রের জন্য প্রধান নারী ভূমিকার জন্য একজন অভিনেত্রী খুঁজছিলেন। তার এক সহকারী পারভায়েন্সকে সান ফ্রান্সিস্কোর টেট্‌স ক্যাফেতে তাকে দেখেন এবং এই চলচ্চিত্রে অভিনেত্রী হিসেবে কাজের জন্য তার কথা ভাবেন। চ্যাপলিন তার সাথে সাক্ষাৎ করেন। পারভায়েন্স প্রথমে ভেবেছিলেন হাস্যরসাত্মক চরিত্রের ক্ষেত্রে তিনি খুবই গম্ভীর, কিন্তু পরবর্তীতে তিনি এই কাজের জন্য নির্বাচিত হন।
১৯১৫ থেকে ১৯১৭ সালে এসানে, মিউচুয়াল ও ফার্স্ট ন্যাশনালের চলচ্চিত্রে কাজ করার সময় চ্যাপলিন ও পারভায়েন্স প্রেমের সম্পর্কে জড়ান। পারভায়েন্স চ্যাপলিনের ৩৩টি চলচ্চিত্রে অভিনয় করেন। এর মধ্যে উল্লেখযোগ্য হল দ্য ট্রাম্প (১৯১৫), দি ইমিগ্র্যান্ট (১৯১৭), ও দ্য কিড (১৯২১)। চ্যাপলিনের সাথে তার শেষ চলচ্চিত্র ছিল আ ওম্যান অব প্যারিস (১৯২৩)। এটি ছিল তার প্রথম প্রধান নারী চরিত্রে কাজ। চলচ্চিত্রটি বাণিজ্যিকভাবে ব্যর্থ হয় এবং পারভায়েন্সের অভিনয় জীবনের সমাপ্তি ঘটে। পরবর্তীতে তিনি আ ওম্যান অব দ্য সি (মুক্তি পায় নি), এবং ফরাসি চলচ্চিত্র এদুকেশন দ্য প্রিন্স (১৯২৭) এ অতিথি চরিত্রে অভিনয় করেন।
ব্যক্তিগত জীবন
right|thumb|দ্য অ্যাডভেঞ্চারার (১৯১৭) চলচ্চিত্রে পারভায়েন্স
যদিও পারভায়েন্স বেশ কয়েক বছর চার্লি চ্যাপলিনের সাথে প্রেমের সম্পর্কে জড়িত ছিলেন, তিনি ১৯৩৮ সালে প্যান-মার্কিন উড়োজাহাজের পাইলট জন স্কোয়ারের সাথে বিবাহ বন্ধনে আবদ্ধ হন। ১৯৪৫ সালে পারভায়েন্সের মৃত্যু পর্যন্ত তাদের বৈবাহিক সম্পর্ক অক্ষুণ্ণ থাকে।
নাট্যকার
right|thumb|নাট্যকার সফোক্লিসের মূর্তি যিনি নাটক লেখেন তিনি নাট্যকার। নাটকের কাহিনী ও সংলাপ লিখেন তিনি। মূলত নাটকটির কাহিনীটিকে কয়েকটি অঙ্কে ভাগ করে নেন তিনি। আর স্থান ভিত্তিতে ঘটনাকে দৃশ্যে ভাগ করেন। তারপর প্রতিটি ঘটনা ঘটানোর জন্য পাত্রপাত্রী সৃষ্টি করেন। সেই পাত্রপাত্রী কী করবে এবং কী বলবে তা লিখে দেন তিনি।
এডনা পারভায়েন্স
মৃত্যু
পারভায়েন্স কণ্ঠনালীর ক্যান্সারে আক্রান্ত হয়ে ১৯৫৮ সালের ১৩ জানুয়ারি হলিউডের মোশন পিকচার অ্যান্ড টেলিভিশন কান্ট্রি হাউজ অ্যান্ড হসপিটালে মৃত্যুবরণ করেন। তাকে ক্যালিফোর্নিয়ার গ্লেন্ডেলের গ্র্যান্ড ভিউ মেমোরিয়াল পার্ক সিমেট্রিতে সমাধিস্থ করা হয়।